**ZAPISNIK**

sa 18. skupštine Društva knjižničara Slavonije i Baranje

Skupština je održana 20. lipnja 2012. godine (srijeda), u Domu kulture u Topolju s početkom u 10 sati.  
  
Dnevni red:  
  
1. Otvaranje Skupštine, pozdravi domaćina i gostiju te izbor Radnog predsjedništva i tijela skupštine  
2. Svečana dodjela Povelje „Marija Malbaša“  
3. Izvješća tajnice, blagajnice i Nadzornog odbora o radu u proteklom razdoblju  
4. Rasprava i usvajanje izvješća  
5. Davanje razrješnice tijelima Društva  
6. Izbor predsjednika Društva, novih članova Upravnog odbora, glavnog urednika i Uredništva Knjižničarstva te prihvaćanje odluka o imenovanju  
7. Izbor zastupnika za 38. skupštinu HKD-a u Osijeku  
8. Plan rada Društva u sljedećem razdoblju  
9. Predstavljanje e-Knjižničarstva  
10. Razno  
  
Ad. 1  
  
Predsjednica Društva knjižničara Slavonije i Baranje Marina Vinaj otvorila je Skupštinu te u uvodnoj riječi pozdravila sve nazočne članove Društva. Nazočne su pozdravili ispred domaćina ravnateljica Gradske knjižnice Beli Manastir Marija Kretić-Nađ i predsjednik Upravnog vijeća Gradske knjižnice Beli Manastir Zdenko Topalović. Predsjednica Društva predložila je Radno predsjedništvo u sastavu:  
Marija Kretić-Nađ– predsjednica  
Vlatka Surma Szabo – član   
Vesna Zobundžija – član   
  
  
Sastav Radnog predsjedništva jednoglasno je usvojen i radno predsjedništvo je preuzelo vođenje Skupštine. Marija Kretić-Nađ predložila je dnevni red kako je navedno u pozivu. Dnevni je red jednoglasno usvojen.  
  
Prijedlog ostalih radnih tijela Skupštine bili su:  
  
Zapisničarka: Marijana Špoljarić  
Ovjeroviteljice zapisnika: Ljiljana Krpeljević, Suzana Biglbauer   
Verifikacijska komisija/birački odbor: Nataša Mesić Muharemi, Tihomir Dunđerović, Renata Benić   
Kandidacijska komisija: Emilija Pezer, Branko Šimunović, Dubravka Pađen-Farkaš   
  
Prijedlog je jednoglasno prihvaćen, nakon čega je verifikacijska komisija pristupila prebrojavanju nazočnih članova te je ustanovila 80 prisutnih članova Društva, dovoljan broj kako bi izglasane odluke bile pravovaljane.  
  
Ad. 2  
  
Emilija Pezer, predsjednica Komisije za dodjelu Povelje „Marija Malbaša“ izvjestila je o jednoglasnom odabiru dobitnice. Iako je bila i jedina kandidatkinja za nagradu, predsjednica Komisije osvrćući se na bogat životopis i uspjehe dobitnice utemeljeno je potvrdila odabir. Povelju za izniman doprinos u radu Društva i unapređenju knjižničarske struke dobila je Jasenka Bešlić, ravnateljica Gradske knjižnice Požega. Dobitnica se zahvalila na nagradi.  
  
Ad. 3  
  
a) Tajnica Društva knjižničara Slavonije i Baranje Ljiljana Krpeljević predstavila je izvješće o rada Društva tijekom 2011. godine. Izvješće se sastoji od revizije članstva koje je provedeno, održano je ukupno 7 sjednica, predstavljene su aktivnosti članova Društva i skupovi na kojima su članovi sudjelovali.   
  
b) Financijsko izvješće podnijela je predsjednica Društva Marina Vinaj. Ukupno je prihoda i primitaka u razdoblju od 1.1.2011. do 31.12.2011. bilo u iznosu 54.071,99 kn, dok je rashoda i izdataka bilo ukupno 40.237,81 kn.   
  
  
c) Sanda Hasenay, predsjednica Nadzornog odbora izvijestila je da je uvidom u rad Društva Komisija utvrdila da Društvo posluje sukladno Statutu i ostalim pravnim aktima.  
  
  
Ad. 4  
Izvješća tajnice, blagajnice i Nadzornog odbora o radu u proteklom razdoblju jednoglasno su usvojena.  
  
Ad.5  
Predsjednica radnog predsjedništva predložila je da Skupština razriješi dosadašnju predsjednicu Društva, članove Upravnog i Nadzornog odbora te glavnu urednicu glasila Knjižničarstvo. Prijedlog je jednoglasno prihvaćen.   
  
Ad.6  
  
Kandidacijska komisija predlaže buduće članove tijela Društva knjižničara Slavonije i Baranje:  
  
Predsjednica: Marina Vinaj   
Novi članovi Upravnog odbora: Vlasta Vicić, Tihomir Marojević, Vlatka Surma Szabo, Franjo Novak, Srđan Lukačević, Slađana Rem  
Nadzorni odbor: Andrea Božić, Sanda Hasenay i Marica Galić   
Glavni urednik Knjižničarstva: Svjetlana Mokriš  
Novi članovi Uredništva Knjižničarstva: Merien Gracek, Sanda Hasenay  
Jednoglasno je odlučeno da kandidati mogu preuzeti svoje funkcije.   
  
Ad.7  
  
Izabrani su i zastupnici DKSB-a za 38. skupštinu Hrvatskoga knjižničarskog društva koja će se održati od 26. rujna do 28. rujna 2012. godine u Osijeku.  
  
Predstavnici na skupštini: Marijana Špoljarić, Ljilana Krpeljević, Ivana Knežević, Ana Knežević, Sanja Galic, Kornelija Petr Balog, Vesna Radičević, Blanka Salatić, Sanda Hasenay, Svjetlana Mokriš, Merien Gracek, Darko Lacović  
  
  
  
Novi članovi Komisija HKD-a:  
Komisija za pokretne knjižnice – Klaudija Ladan, Ljiljana Krpeljević  
Komisija za knjižnične usluge za djecu i mladež – Suzana Biglbauer  
  
Svi su prijedlozi stavljeni na glasanje i jednoglasno usvojeni.  
  
Ad. 8  
  
Predsjednica Radnog predsjedništva pozvala je novoizabranu predsjednicu Društva knjižničara Slavonije i Baranje Marinu Vinaj da predstavi plan rada Društva za razdoblje od 2012. do 2014. godine. Marina Vinaj zahvalila se na izboru za novu/staru predsjednicu, u svom planu istaknula je nastavak radionica u organizaciji Društva. Pozvala je na intenzivniji rad i uključivanje u rad Društva. Posebno je istaknula donaciju Osječko-baranjske županije u iznosu od 20.000,00 za organizaciju 38. skupštine HKD-a.   
  
Ad. 9  
  
Svjetlana Mokriš, glavna urednica Knjižničarstva predstavila je e-Knjižničarsvo. Na stranicama http://www.knjiznicarstvo.com.hr/ glasnik Knjižničarstvo dostupan je od 1. lipnja 2012. godine. Na stranicama se može pretraživati novi broj za god. 13/14, broj 1-2, 2009/2010, kao i arhiva starih brojeva od početka izlaženja 1997. godine. Kao novost je istaknuta bibliografija časopisa, predmetno kazalo i kazalo autora.  
  
Razrješenjem Radnog predsjedništva, skupština je završila u 12.30 sati, nakon čega je uslijedila knjižničarska fišijada.  
  
  
Zapisničar: Ovjerovitelji zapisnika:  
  
Marijana Špoljarić Ljiljana Krpeljević  
  
  
Suzana Biglbauer